CELEX: C2004/190/10
Language: sl
Date: 2004-07-24 00:00:00
Title: Zadeva C-213/04: Predlog za sprejem predhodne odločbe na podlagi sklepa Oberster Gerichtshof z dne 29. aprila 2004 v zadevi Ewald Burtscher proti Josef Stauderer

24.7.2004   
            
            
               SL
            
            
               Uradni list Evropske unije
            
            
               C 190/6
            
         Predlog za sprejem predhodne odločbe na podlagi sklepa Oberster Gerichtshof z dne 29. aprila 2004 v zadevi Ewald Burtscher proti Josef Stauderer
   (Zadeva C-213/04)
   (2004/C 190/10)
   Oberster Gerichtshof je s sklepom z dne 29. aprila 2004 v zadevi Ewald Burtscher proti Josef Stauderer, ki ga je sodno tajništvo prejelo dne 19. maja 2004, Sodišču Evropskih skupnosti predložil predlog za sprejem predhodne odločbe.
   Oberste Gerichtshof predlaga Sodišču, da odloči o naslednjem vprašanju:
   Ali je potrebno člen 56 ES razlagati tako, da je v nasprotju z nacionalno zakonodajo (Vorarlberger Grundverkehrgesetz – Zakon o prometu z zemljišči dežele Voralberg), ki v primeru pridobitve zemljišča s pravnim poslom, za katerega ni potrebno dovoljenje upravnega organa za promet, nepravočasna izjava pridobitelja o tem, da je zemljišče zazidano, da pridobitev ni opravljena zaradi počitniškega namena in da je avstrijski državljan ali pa ga je treba obravnavati enako, vodi do neveljavnosti pravnega posla, ki učinkuje za nazaj?